96/602/YOS: Yhteinen toiminta, hyväksytty 14 päivänä lokakuuta 1996, Euroopan unionista tehdyn sopimuksen K.3 artiklan perusteella, Euroopan unionin jäsenvaltioiden tekemien yhteyshenkilöitä koskevien aloitteiden yhteisistä suuntaviivoista



Virallinen lehti nro L 268 , 19/10/1996 s. 0002 - 0004



YHTEINEN TOIMINTA, hyväksytty 14 päivänä lokakuuta 1996, Euroopan unionista tehdyn sopimuksen K.3 artiklan perusteella, Euroopan unionin jäsenvaltioiden tekemien yhteyshenkilöitä koskevien aloitteiden yhteisistä suuntaviivoista (96/602/YOS) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan b alakohdan, ottaa huomioon Italian tasavallan aloitteen, sekä palauttaa mieleen oikeus- ja sisäasiainministerien kokouksessaan Luxemburgissa 13 päivänä kesäkuuta 1991 antamat suositukset, palauttaa mieleen Madridissa 15 ja 16 päivänä joulukuuta 1995 kokoontuneen Eurooppa-neuvoston hyväksymässä huumeiden torjuntaa koskevassa kokonaissuunnitelmassa yhteyshenkilöille annetun aseman, katsoo, että jäsenvaltioiden kansallisten strategisten vaatimusten perusteella lähettämät yhteyshenkilöt ovat ensisijaisen tärkeitä kaikenlaisten kansainvälisen rikollisuuden muotojen estämiseksi ja torjumiseksi tehtävässä yhteistyössä perustamissopimuksen K.1 artiklan 9 kohdan nojalla, järjestäytynyt rikollisuus mukaan luettuna, ottaa huomioon jäsenvaltioiden yhteyshenkilöverkostoista tehtyjen tutkimusten tulokset, arvioi myönteisesti yhteyshenkilöitä koskevia jäsenvaltioiden välisiä yhteistyökäytäntöjä, katsoo, että on erityisen hyödyllistä kehittää tämän erityisalan yhteisiä aloitteita poliisiyhteistyön nopeuttamiseksi ja tehostamiseksi järjestäytyneen rikollisuuden torjunnassa, ottaa huomioon tarpeen kehittää jäsenvaltioiden, yhteisön ja sen jäsenvaltioiden kanssa assosiointisopimuksen tehneiden valtioiden sekä erityisesti rakenteelliseen vuoropuheluun osallistuvien valtioiden ja muiden kolmansien valtioiden välistä yhteistyötä, ottaa huomioon yhteyshenkilöitä koskevat sitoumukset, jotka on annettu Andien sopimuksen sopimusmaille 25 päivänä syyskuuta 1995 annetun yhteisen julistuksen johdosta, katsoo, että tämä yhteinen toiminta ei rajoita tiettyjen jäsenvaltioiden ja kolmansien valtioiden välillä olemassa olevien yhteistyömuotojen soveltamista, katsoo, että perustamissopimuksessa määrätyt yhteyshenkilöihin liittyvät yhteistä etua koskevat aloitteet voidaan rahoittaa Euroopan yhteisöjen talousarviosta, ja on todennut tarpeen määritellä jo käynnissä olevien ja vielä toteutettavien aloitteiden yhteensovittamiseksi käyttökelpoiset ja tehokkaat suuntaviivat, ON HYVÄKSYNYT TÄMÄN YHTEISEN TOIMINAAN: 1 artikla Yhteyshenkilöitä koskeva yhteistoiminta Jäsenvaltiot, jotka käyttävät tai haluavat käyttää yhteyshenkilöitä, laativat tällä yhteisellä toiminnalla yhteisten aloitteiden kehittämistä koskevat suuntaviivat jäsenvaltioiden välisen sekä jäsenvaltioiden ja kolmansien valtioiden välisen yhteistyön nopeuttamiseksi ja tehostamiseksi kaikenlaisten kansainvälisen rikollisuuden muotojen estämisessä ja torjunnassa perustamissopimuksen K.1 artiklan 9 alakohdan nojalla, järjestäytynyt rikollisuus mukaan luettuna. 2 artikla Yhteyshenkilöiden tehtävät 1. Yhteyshenkilöt edistävät ja nopeuttavat tietojenkeruuta ja -vaihtoa luomalla suoria yhteyksiä vastaanottavan valtion poliisiin ja sen muihin toimivaltaisiin viranomaisiin. 2. Yhteyshenkilöt osallistuvat myös erityisesti luonteeltaan strategisten tietojen keräämiseen ja vaihtoon, joiden avulla voidaan paremmin tarkentaa 1 artiklassa tarkoitettujen rikollisuuden muotojen torjuntatoimenpiteet, myös tiedot, joiden avulla voidaan saada selville asianomaisissa valtioissa käytettävät oikeudelliset keinot ja toimintamenetelmät. 3. Yhteyshenkilöt suorittavat tehtäväänsä toimivaltansa puitteissa ja noudattaen kansallisia sekä vastaanottavien valtioiden kanssa mahdollisesti tehtyjen sopimusten määräyksiä, henkilötietojen suojaamiseen liittyvät määräykset mukaan luettuna. 3 artikla Tietojenvaihto 1. Jäsenvaltioiden on annettava neuvoston osalta toisilleen tietoa meneillään olevista yhteyshenkilöiden lähettämistä koskevista aloitteista sekä yhteyshenkilöille annetuista toimivaltuuksista. 2. Tätä varten jäsenvaltioiden on vuosittain annettava neuvoston pääsihteeristölle tiedot yhteyshenkilöverkostoistaan sovittujen perusteiden mukaan, ohjelmointia koskevat tiedot mukaan luettuna. 4 artikla Yhteyshenkilöverkostojen kehittäminen kolmansissa valtioissa 1. Määritellessään painopisteitä, joiden perusteella yhteyshenkilöitä lähetetään kolmansiin valtioihin, jäsenvaltioiden on otettava huomioon 8 päivänä syyskuuta 1994 annetun Berliinin julistuksen suuntaviivat, asianomaisten valtioiden kanssa käytävän rakenteellisen vuoropuhelun edellyttämät yhteistyövaatimukset tai tiettyjen Euroopan unionin ja muiden kasvavan strategisen kiinnostuksen alueiden strategisten rajavyöhykkeiden asettamat vaatimukset. 2. Erityistä huomiota on kiinnitettävä herkkiin alueisiin, joilla esiintyy huomattavan paljon erittäin vakavia kansainvälisen rikollisuuden muotoja. 3. Määrittäessään yhteyshenkilöidensä toimivaltaa jäsenvaltiot voivat ottaa huomioon tehtävät, joita muiden jäsenvaltioiden lähettämät yhteyshenkilöt jo suorittavat samoilla maantieteellisillä alueilla tai vyöhykkeillä. 4. Kukin jäsenvaltio voi erityisten sopimusten perusteella määrätä mahdollisuudesta käyttää omia kolmansiin valtioihin lähetettyjä yhteyshenkilöitään muiden jäsenvaltioiden hyväksi erityisesti sellaisilla maantieteellisillä vyöhykkeillä, joilla yhteyshenkilöitä ei ole riittävästi. 5 artikla Kolmansien valtioiden yhteyshenkilöiden kautta tapahtuva yhteistyö 1. Jäsenvaltioiden on määrättävä, että kolmansiin valtioihin lähettettyjen yhteyshenkilöiden on tarvittaessa ja säännöllisesti vaihdettava tärkeistä yleisluonteisista tai yhteistä etua koskevista asioista saatuja tietoja ja että heidän on myös tehtävä yhteisiä aloitteita, jos asianomaiset jäsenvaltiot katsovat sen olevan tarpeen. 2. Samaan kolmanteen valtioon lähetetyt yhteyshenkilöt auttavat toisiaan tehtäviensä suorittamisessa, jos heidät lähettäneet jäsenvaltiot ovat sopineet asiasta. 3. Kolmanteen valtioon lähettyjen yhteyshenkilöiden on toimitettava saamiaan ohjeita noudattaen omille kansallisille viranomaisilleen tiedot sellaisiin muihin jäsenvaltioihin kohdistetuista uhkista, joilla ei ole paikalla omia yhteyshenkilöitä. Kansalliset viranomaiset arvioivat uhkan vakavuuden perusteella, onko tarkoituksenmukaista ilmoittaa asiasta kyseisille valtioille. 4. Jäsenvaltio, jolla ei ole omia yhteyshenkilöitä kolmannessa valtiossa, voi osoittaa tietoja koskevia pyyntöjä toiselle, yhteyshenkilön kyseiseen kolmanteen valtioon lähettäneelle jäsenvaltiolle kansallista lainsäädäntöä noudattaen ja sellaisten poikkeuksellisten pyyntöjen ollessa kyseessä, joihin ei voida vastata olemassa olevien kansainvälisten tietokanavien välityksellä. Valtio, jonka käsiteltäväksi pyyntö on saatettu, tutkii sen täysin itsenäisesti ja hyväksyesssään pyynnön se toimittaa tämän paikalla olevalle yhteyshenkilölleen. 6 artikla Yhteyshenkilöiden toiminta jäsenvaltioissa Europolin aloitettua toimintansa 1. Käyttääkseen Euroopan unionissa toimiviin yhteyshenkilöihinsä liittyvät varat mahdollisimman hyvin jäsenvaltiot pyrkivät tarkistaman kyseisten yhteyshenkilöiden lähettämistä ja toimintaa koskevaa politiikkaansa ottamalla tarvittaessa huomioon Euroopan poliisiviraston suorittamat tehtävät Europol-yleissopimuksen mukaisesti. 7 artikla Yhteyshenkilöille tarkoitetut yhteiset seminaarit 1. Parantaakseen ythteyshenkilöiden välistä yhteistyötä tietyillä alueilla jäsenvaltiot voivat järjestää yhteisiä seminaareja tietojen ja interventioiden erikoisvaatimuksista kyseisillä alueilla sekä rikosten kasvuun ja mahdollisimman tehokkaisiin rikostorjuntamenetelmiin liittyen. 2. Kyseisiin seminaareihin osallistuminen ei saa vaikuttaa yhteyshenkilöille annettujen tehtävien suorittamiseen. 8 artikla Jäsenvaltion eri hallinnonalojen yhteyshenkilöiden välinen yhteistyö 1. Jäsenvaltiot, joiden käytettävissä on eri hallinnonalojen yhteyshenkilöitä, huolehtivat siitä, että yhteyshenkilöiden välille vahvistetaan kysessä oleville toimielimille uskottujen tehtävien mukaisia asianmukaisia yhteistyömuotoja. 2. Tässä tapauksessa jäsenvaltiot edistävät: - yhteyshenkilöitä lähettävien ja heitä johtavien viranomaisten välisiä suhteita - heidän lähettämiseensä liittyvien tietojen asianmukaista yhteensovittamista ja - näiden yhteyshenkilöiden välisiä yhteyksiä valtioissa, jonne nämä on lähetetty. 9 artikla Rahoitus 1. Jäsenvaltiot vastaavat yhteyshenkilöidensä koulutukseen, lähettämiseen ja toimintaan liittyvistä menoista. 2. Euroopan yhteisöjen talousarvioon voidaan kuitenkin ottaa menoina 7 artiklassa tarkoitettuihin hankkeisiin liittyvät toimintamenot perustamissopimuksen K.8 artiklan määräysten mukaisesti. 10 artikla Loppumääräykset 1. Tämä yhteinen toiminta tulee voimaan päivänä, jona se hyväksytään. 2. Tämä yhteinen toiminta julkaistaan virallisessa lehdessä. Tehty Luxemburgissa 14 päivänä lokakuuta 1996. Neuvoston puolesta R. QUINN Puheenjohtaja